దాడిలో పంచవర్ణానికి తీవ్రగాయాలుఫిర్యాదు తీసుకునేందుకు పోలీసుల నిరాకరణతమిళనాట వరుస ఘటనలుజయ వంటమనిషిపై హత్యాయత్నంచెన్నై, మే 13(ఆంధ్రజ్యోతి): దివంగత తమిళనాడు ముఖ్యమంత్రి జయలలిత నివాసంలో గతంలో వంటపని చేసిన పంచవర్ణం(80) అనే వ్యక్తిపై  శనివారం హత్యాయత్నం జరిగింది. జయ మరణానంతరం వరుసగా అనుమానాస్పద మరణాలు చోటుచేసుకుంటున్న తరుణంలో ఈ హత్యాయత్నం జరగడం కలకలం రేపుతోంది. శివగంగ జిల్లాకు చెందిన పంచవర్ణం జయ ఇంట్లో వంటమనిషిగా పనిచేశారు. ఆయన కుమారుడు మురుగేశన అన్నాడీఎంకే ప్రభుత్వ హయాంలో సమాచార, పౌరసంబంధాల శాఖలో డిప్యూటీ డైరెక్టర్గా నియమితులయ్యారు. ఉదయం ఇంటి వద్ద ఉన్న పంచవర్ణంపై ఐదుగురు మారణాయుధాలతో దాడి చేశారు. ఆయనను వెంటనే ఆస్పత్రికి తరలించారు. దాడిపై తన ఫిర్యాదును సైదాపేట పోలీసులు తీసుకోకపోవడంతో.. అసిస్టెంట్ పోలీస్ కమిషనర్ అళగును మురుగేశన ఆశ్రయించారు.అన్నీ అనుమానాస్పద మరణాలే!తమిళనాడు మాజీ ముఖ్యమంత్రి జయలలిత అనారోగ్యంతో కన్నుమూసిన తరువాత ఆమె చుట్టూ వున్న వారి అనుచరుల్లో పలువురు అనుమానాస్పద స్థితిలో మరణించడం సంచలనం రేపుతోంది. ఆ మరణాలు ఎప్పుడెప్పుడు జరిగాయంటే...?ఏప్రిల్ 24: నీలగిరి జిల్లా కొడనాడులోని జయ ఎస్టేట్ 9వ గేటు వాచమెన ఓం బహదూర్ దారుణ హత్య. అర్ధరాత్రి ఎస్టేట్కు వచ్చిన దుండగులు ఓంబహదూర్, అతని సహరుడు కృష్ణబహదూర్లపై తీవ్రంగా దాడి చేసి జయ గదిలో వున్న నగలు, నగదు, దస్తావేజులు దోచుకెళ్లారు. ఈ ఘటనలో ఓం బహదూర్ మరణించాడు.ఏప్రిల్ 28: జయ గదిలో దోపిడీ చేసిన బృందానికి నేతృత్వం వహించిన ఆమె మాజీ డ్రైవర్ కనకరాజ్ సేలం జిల్లా ఆత్తూర్ వద్ద మోటార్సైకిల్పై వెళ్తూ అనుమానాస్పద స్థితిలో రోడ్డుప్రమాదానికి గురై కన్నుమూశాడు.ఏప్రిల్ 29: కొడనాడు ఎస్టేట్ దోపిడీలో పాల్గొన్న జయ మరో మాజీ డ్రైవర్ సయాన కేరళలోని త్రిశూర్ వద్ద రోడ్డు ప్రమాదంలో తీవ్రంగా గాయపడి చావుబతుకుల మధ్య కొట్టుమిట్టాడుతున్నాడు. అయితే ఈ ఘటనలో అతని భార్య, కుమార్తె ప్రాణాలు విడిచారు.ఏప్రిల్ 29: పలువురు మంత్రులు, ఐఏఎ్సల వద్ద కారు డ్రైవర్గా పని చేసిన రవిచంద్రన.. చెన్నై, తాంబరంలో బైకుపై వెళ్తుండగా ఓ లారీ ఢీకొని కన్ను మూశాడు.మే 5: గాయపడిన సయాన కోయంబత్తూరు జిల్లా పాపనాయకన పాళయంలోని ఓ ప్రైవేటు ఆసుపత్రిలో చికిత్స పొందుతుండగా ఓ గుర్తు తెలియని వ్యక్తి అతని గదిలోకి ప్రవేశించేందుకు ప్రయత్నించాడు. అయితే అతనిని ఆసుపత్రి సిబ్బంది గుర్తించడంతో పారిపోతూ అనుమానాస్పద స్థితిలో దుర్మరణం పాలయ్యాడు.మే 8: ప్రస్తుతం శశికళ వర్గంలో వున్న తమిళనాడు ఆరోగ్యశాఖ మంత్రి సి.విజయభాస్కర్ అనుచరుడిగా పేరుగాంచిన కాంట్రాక్టర్ తన సొంత పొలంలో అనుమానాస్పద స్థితిలో మరణించాడు.మే 13: జయ వద్ద వంటమనిషిగా పని చేసిన పంచవర్ణంపై శనివారం గుర్తు తెలియని వ్యక్తులు దాడి చేసి హత్యకు ప్రయత్నించారు.
daadilo panchavarnaaniki teevragaayaalufiryaadu teesukunenduku polisula niraakaranatamilanaata varusa ghatanalujaya vantamanishipai hatyaayatnanchennai, mee 13(aandhrajyoti): divangata tamilanadu mukhyamantri jayalalita nivaasamlo gatamlo vantapani chesina panchavarnam(80) ane vyaktipai  sanivaaram hatyaayatnam jarigindi. jaya maranaanantaram varusagaa anumaanaaspada maranaalu chotuchesukuntunna tarunamlo ee hatyaayatnam jaragadam kalakalam reputondi. sivaganga jillaaku chendina panchavarnam jaya intlo vantamanishigaa panichesaaru. aayana kumarudu murugesana annadienke prabhutva hayamlo samachara, pourasambandhaala saakhalo deputy directorga niyamitulayyaaru. udayam inti vadda unna panchavarnampai aiduguru maaranaayudhaalatho daadi chesaru. aayananu ventane aaspatriki taralinchaaru. daadipai tana firyaadunu saidapeta poliisulu teesukokapovadamto.. assistent polies commisioner alagunu murugesana aasrayinchaaru.annee anumaanaaspada maranaale!tamilanadu maji mukhyamantri jayalalita anaarogyamtho kannumuusina taruvaata aame chuttu vunna vaari anucharullo paluvuru anumaanaaspada sthitilo maraninchadam sanchalanam reputondi. aa maranaalu eppudeppudu jarigayante...?epril 24: neelagiri jilla kodanaadulooni jaya estate 9va getu vaachamena om bahadur daaruna hatya. ardharaatri estateku vachina dundagulu ombahadur, athani saharudu krishnabahadoorlapai teevramgaa daadi chesi jaya gadilo vunna nagalu, nagadu, dastavejulu dochukellaaru. ee ghatanalo om bahadur maraninchaadu.epril 28: jaya gadilo dopidi chesina brundaaniki netrutvam vahinchina aame maji driver kanakaraj selam jilla attur vadda motarsaikilpai veltuu anumaanaaspada sthitilo roddupramaadaaniki gurai kannumusadu.epril 29: kodanadu estate dopidiilo palgonna jaya maro maji driver sayana keralaloni trisur vadda roddu pramaadamlo teevramgaa gayapadi chaavubatukula madhya kottumittaadutunna. ayithe ee ghatanalo athani bharya, kumarte praanaalu vidichaaru.epril 29: paluvuru mantrulu, iesla vadda kaaru driverga pani chesina ravichandrana.. chennai, taambaramlo baikupai veltundagaa oo lari dheekoni kannu muusaadu.mee 5: gaayapadina sayana koyambatturu jilla paapanaayakana paalayamlooni oo praivetu aasupatrilo chikitsa pondutundagaa oo gurtu teliyani vyakti athani gadiloki pravesinchenduku prayatninchaadu. ayithe atanini aasupatri sibbandi gurtinchadamtho paaripotuu anumaanaaspada sthitilo durmaranam palayyadu.mee 8: prastutam sasikala vargamlo vunna tamilanadu aarogyasaakha mantri si.vijayabhaskar anucharudigaa paerugaanchina contractor tana sonta polamlo anumaanaaspada sthitilo maraninchaadu.mee 13: jaya vadda vantamanishigaa pani chesina panchavarnampai sanivaaram gurtu teliyani vyaktulu daadi chesi hatyaku prayatninchaaru.